ΓΡΑΠΤΗ ΕΡΩΤΗΣΗ E-2514/00

υποβολή: Avril Doyle (PPE-DE) προς το Συμβούλιο

(26 Ιουλίου 2000)

Θέμα: Εμπορικός αποκλεισμός των Ηνωμένων Εθνών κατά του Ιράκ

Δεδομένου ότι, με τον, για δέκα χρόνια σχεδόν, εμπορικό αποκλεισμό του Ιράκ τα Ηνωμένα Έθνη δεν κατάφεραν ναποχρεώσουν την Κυβέρνηση του Ιράκ να παραδώσει τα όπλα μαζικής καταστροφής που διαθέτει, ο πληθυσμός της χώρας έχειποφέρει αφάνταστα, με αποτέλεσμα αύξηση της εγκληματικότητας, μαζική ανεργία,ποσιτισμό, εξάπλωση ασθενειών και κατάρρευση τηςποδομής, το δε χαρακτηριζόμενο από κακοδιαχείριση και καταχρήσεις σύστημα πετρέλαιο για τρόφιμα έχει σημειώσει παταγώδη αποτυχία ως ανθρωπιστική προσπάθεια.

Θα μπορούσε το Συμβούλιο να προβεί σε κριτική αξιολόγηση της απόδοσης του εμπορικού αποκλεισμού ως προς τους στόχους του, να αναφέρει αν θεωρεί ότι ο αποκλεισμός πρέπει να συνεχιστεί -και, αν ναι,πό ποια μορφή- και να σκιαγραφήσει τη μελλοντική στρατηγική του έναντι του Ιράκ;

Απάντηση

(20 Νοεμβρίου 2000)

1. Είναι γεγονός ότι δεν έχουν επιτευχθεί πλήρως οι στόχοι του εμπορικού αποκλεισμού κατά του Ιράκ και του προγράμματος πετρέλαιο έναντι τροφίμων, δηλ. να εξαναγκαστεί η Ιρακινή Κυβέρνηση να εγκαταλείψει τα όπλα μαζικής καταστροφής τα οποία διαθέτει, και να μηνπάρξουνπέρμετρες στερήσεις και δυστυχία του

ιρακινού λαού. Ενώ οι απεσταλμένοι του ΟΗΕ για την επιθεώρηση των εξοπλισμών κατόρθωσαν να διαλυθεί μερικώς το ιρακινό οπλοστάσιο μαζικής καταστροφής, η Ιρακινή Κυβέρνηση δεν συνεργάστηκε με τον ΟΗΕ και τα όργανά του. Μετά το τέλος του 1998 δεν μπόρεσε να πραγματοποιηθεί κανένας έλεγχος, ώστε να εξακριβωθεί κατά πόσον το Ιράκ συμμορφώνεται με τις αποφάσεις για τα προγράμματα περί οπλισμών.

2. Εξ άλλου, το Συμβούλιο επικροτεί τη σύσταση ομάδας εργασίας του ΟΗΕ επιφορτισμένης να προβεί σε γενικές συστάσεις για τον τρόπο με τον οποίο θα μπορούσε να βελτιωθεί η αποτελεσματικότητα των κυρώσεων του ΟΗΕ, φερέιπείν με επιτυχέστερη προσαρμογή τους στους στόχους, και να αποφευχθεί η περιττή ανθρώπινη δυστυχία.

3. Η απόφαση 1284/99 του Συμβουλίου Ασφαλείας των Ηνωμένων Εθνών της 17ης Δεκεμβρίου 1999 παρέχει στη Βαγδάτη τη δυνατότητα να συμβάλει στην άρση των κυρώσεων εάν η Κυβέρνηση του Ιράκ συνεργαστεί πλήρως με τους επιθεωρητές του αφοπλισμού. Οι κυρώσεις θα μπορέσουν να αρθούν μόνον όταν το Ιράκ ανταποκριθεί στιςποχρεώσεις που προβλέπουν οι αποφάσεις του Συμβουλίου Ασφαλείας. Έως τότε ισχύει ο κηρυγμένος εμπορικός αποκλεισμός. Η Ευρωπαϊκή Ένωσηλοποιεί στο ακέραιο όλες τις αποφάσεις του Συμβουλίου Ασφαλείας.

4. Η συνεργασία της Ιρακινής Κυβέρνησης και η τήρηση των αποφάσεων του ΟΗΕ είναι απαραίτητες για να μπορέσει να βελτιωθεί η κατάσταση. Πάσα δράση της ΕΕ θα εγγράφεται στα πλαίσια αυτών των αποφάσεων, και ιδίως της απόφασης 1284.

5. Το Συμβούλιο έχει σημειώσει ότι το Συμβούλιο Ασφαλείας των Ηνωμένων Εθνών, με την απόφαση 1302 της 8ης Ιουνίου 2000, έχει καλέσει το Γενικό Γραμματέα του ΟΗΕ να διορίσει ανεξάρτητους εμπειρογνώμονες επιφορτισμένους να συντάξουν αναλυτική έκθεση με περιγραφή της ανθρωπιστικής κατάστασης στο Ιράκ και των ανθρωπιστικής φύσεως αναγκών που ανακύπτουν από αυτήν την κατάσταση, και με συστάσεις για τα μέσα ανταπόκρισης στις εν λόγω ανάγκες.

6. Στα πλαίσια τωνπαρχουσών ήδη αποφάσεων, θαποβληθούν κατά τους ερχόμενους μήνες στο Συμβούλιο συγκεκριμένες προτάσεις για το θέμα της συνεργασίας Ευρωπαϊκής Ένωσης-Ιράκ στον ανθρωπιστικό και τον πολιτιστικό τομέα.